jkorsvik/nowiki_second_scrape_merged huggingface dataset:
Stamford (andre betydninger)

Stamford kan vise til:


== Steder ==
I USA:

Stamford – i delstaten Connecticut. Største by med navnet Stamford.
Stamford (Texas)I Storbritannia:

Stamford (Lincolnshire) – en by i England
Stamford Hill – et sted i London
Stamford Bridge (Yorkshire) – en landsby i Yorkshire i England
Slaget ved Stamford Bridge
Stamford Bridge (London) – hjemmebanen til fotballklubben Chelsea FC
Stamford Brook station – en undergrunnsstasjon i London


== Personer ==
Jarl av Stamford – opprettet i 1628, en utdødd adelstittel i England
Stamford Raffles
Stamford (Lincolnshire)

Stamford er en by ved elven Welland og motorveien A1 i grevskapet Lincolnshire i England. Den ligger 148 km nord for London. Byen har gamle steinbygninger fra 1600- og 1700-tallet, gamle hus med bindingsverk og fem sognekirker fra middelalderen. I 2013 ble Stamford valgt som det beste stedet i England å bo i av avisen Sunday Times. Ved folketellingen i 2011 hadde byen 19 701 innbyggere.


== Beskrivelse ==
Stamford ligger ved romerveien Ermine Street, men var ikke en bosetning i romersk tid. Det var først angelsakserne som grunnla Stamford, på grunn av beliggenheten ved elva Welland. I 972 gjorde kong Edgar byen til borough. Senere var Stamford en av de fem burgher i Danelagen, det vil si en av de viktigste danske bosetningene i Øst-Midlands, sammen med Derby, Leicester, Lincoln og Nottingham. Normannerne bygget i 1075 en borg, som antagelig ble ødelagt i 1484.


== Kjente personer fra Stamford ==
David Cecil, 6. marki av Exeter – tidligere president i IAAF
William Cecil, 1. baron Burghley – engelsk statsmann på 1500-tallet
Colin Dexter – kriminalforfatter
John George Haigh – engelsk seriemorder
Alfred Harmsworth – britisk forlegger
Mike Jackson – britisk general
Malcolm Sargent – dirigent
Michael Tippett – komponist


== Referanser ==


== Litteratur ==
Rogers, Alan, red. (1965): The Making of Stamford. Leicestershire University Press.
Rogers, Alan ([1983] 2001): The Book of Stamford. Barracuda Books 1983; Spiegl Press, Stamford 2001. ISBN 0-86023-123-2.
Thoresby Jones, Percy (1960): The Story of the Parish Churches of Stamford. British Publishing Co.
Thomas, D. L. (1982): «The Cecil Monopoly of Milling in Stamford 1561-1640» i: The Stamford Historian (Stamford research group).
Plowman, Aubrey (1980): «Stamford and the Plague, 1604» i: The Stamford Historian (Stamford research group).
Coles, Ken (Februar 1980): «Queen Eleanor's Cross» i: The Stamford Historian (Stamford research group).


== Eksterne lenker ==
(en) Stamford, Lincolnshire – kategori av bilder, video eller lyd på Commons  Stamford (Lincolnshire) hos Wikivoyage

Stamford Town Council
Stamford Civic Society
Burghley House
The Churches of Stamford
Discover Stamford
Hans Olsson (politiker)

Hans Olsson (født 1951) er en svensk politiker for Socialdemokraterna, og har vært riksdagsmedlem i Sverige siden 2006. Han ble valgt inn i riksdagen for Västra Götalands läns södra valkrets på plass 303. Av yrke er han ombudsmann.
Olsson sitter i skattekomiteen.


== Referanser ==


== Eksterne lenker ==
(sv) Hans Olsson hos Sveriges riksdag 
Hans Olsson på Sveriges riksdags nettside
Cover Drive

Cover Drive er et pop/r&b-band fra Barbados, mest kjent for hiten Twilight.


== Eksterne lenker ==
(en) Cover Drive – kategori av bilder, video eller lyd på Commons 
(en) Cover Drive på Discogs 
(en) Cover Drive på MusicBrainz 
(en) Cover Drive på Spotify 
(en) Cover Drive på Songkick 
(en) Cover Drive på AllMusic
Staffan Olsson

Erik Staffan Olsson (født 26. mars 1964 i Uppsala) er en svensk håndballtrener og tidligere håndballspiller. Han har vært trener for Sveriges landslag siden 2008, samt assistenttrener for den franske klubben Paris Saint-Germain siden 23. september 2015.


== Spillerkarriere ==


=== Klubb ===
Olsson startet å spille håndball som 10-åring for den klubben Skånela som holder til halvveis mellom Uppsala og Stockholm. Seks år senere ble han vervet til Stockholmslaget Cliff hvor han fikk sin proffdebut.
I 1989 flyttet han til Tyskland og signerte for Hüttenberg, hvor han ble i to sesonger før han vendte tilbake til Sverige og Cliff.
Olsson prøvde på nytt lykken i Tyskland da han signerte for Bundesligaklubben Niederwürzbach. Etter fire sesonger og 123 kamper i klubben ble han hentet av storklubben Kiel hvor han ble i syv sesonger og vant 4 Bundesligatitler.
I 2003 flyttet Olsson tilbake til Sverige og signerte for Hammarby, hvor han ble ut sin spillerkarriere foruten et kort utlån i den spanske klubben Ademar León i 2004.


=== Landslag ===
Olsson har spilt 358 kamper for det svenske landslaget, og scoret hele 855 mål. Han landslagsdebuterte i 1986 og var med å vinne blant annet VM-gull i 1990 og 1999, EM-gull i 1994, 1998, 2000 og 2002, samt OL-sølv i 1992, 1996 og 2000. Olsson deltok også i OL i 1988.Hans mest kjente mål er hans utligning mot Tyskland i sluttsekundene under EM-finalen 2002 i Globen. Målet gjorde at kampen gikk til ekstraomganger, som Sverige til slutt vant.


== Trenerkarriere ==


=== Klubb ===
I 2006 la Olsson opp som spiller, og hadde da allerede vært spillende trener for Hammarby i to år, det siste året som hovedtrener. Han ble i klubben til april 2011.23. september 2015 ble Olsson assistenttrener for den franske klubben Paris Saint-Germain.


=== Landslag ===
I 2008 tok Olsson over som svensk landslagssjef sammen med Ola Lindgren, da daværende hovedtrener Ingemar Linnéll gikk av.


== Referanser ==


== Eksterne lenker ==
(de) Staffan Olsson – Munzinger Sportsarchiv 
(en) Staffan Olsson – Olympedia 
(en) Staffan Olsson – Sports-Reference (OL-resultater – arkivert) 
(sv) Staffan Olsson – Sveriges olympiske komité 
(en) Staffan Olsson – Det europeiske håndballforbundet (EHF)
Hyderabadsk rupi

Hyderabadsk rupi var pengeenheten i staten Hyderabad. 1 rupi var delt i 16 anna og hver anna var igjen delt i tolv pai. Det ble først bare slått mynt, men i 1918 begynte man også å trykke sedler. Myntutgivelsen startet i 1854 og denne myntenheten ble kalt hali sikka. Valutaen fikk senere navnet osmania sikka. Ved lov av 1941 ble det etablert en sentralbank, Hyderabad State Bank. Denne banken hadde ansvar for mynt og sedler, men drev også ordinær bankvirksomhet.
Hyderabadsk rupi var konvertibel mot britisk-indisk rupi. Offisielt var vekslingskursen slik at 100 britisk-indiske rupi ga 116 rupi,16 anna og 7 pai i hyderabadske penger. For enkelthets skyld opererte man med en kurs der man måtte gi sju hyderabadske rupi for seks britisk-indiske.Hyderabadsk rupi ble i 1953 erstattet av indisk rupi.


== Mynthistorie ==
Hyderabad fortsatte å benytte Mogulrikets mynt også etter at Hyderabad i 1724 gjorde seg selvstendig. Fram til 1858 var mogulkeiserens navn å finne på mynt slått i Hyderabad. Fra Asaf Jah IIs tid satte nizamene i tillegg sine initialer på myntene og fra 1858 erstattet nizamens tittel mogulkeiserens navn på myntene. Et myntverk ble etablert ved Hyderabad by i 1803, men også private slo mynt og det utviklet seg et stort mangfold av mynter. 24 ulike typer rupi var i sirkulasjon. I 1856 ble imidlertid myntvesenet reformert og året etter ble de private myntverkene stengt. I 1898 ble produksjonen av mynt modernisert og det ble anskaffet maskiner til myntproduksjon. Det ble produsert mynt i gull, sølv og kobber, fra 1919 ble også nikkel benyttet.Hyderabads sølvmynter var populære investeringsobjekter, særlig under andre verdenskrig. I juni 1944 ble det produsert 14,5 millioner sølvmynter.


== Sedler ==
Da seddelutgivelsen startet i 1918 ble det utgitt sedler pålydende 100 rupi og 10 rupi. Senere kom også femrupisedler og énrupisedler. I 1926 ble en seddel med pålydende 1000 rupi utgitt. Sedlene hadde tekst på urdu, engelsk, marathi, telugu og kannada.


== Referanser ==
Hyderabad State Bank

Hyderabad State Bank var sentralbanken i staten Hyderabad. Den ble etablert ved Hyderabad State Bank Act av 8. august 1941. Det første kontoret åpnet i april  1942. Banken hadde ansvar for forvaltningen av hyderabadsk rupi. Den ble i tillegg drevet vanlig bankvirksomhet. Banken var eid av den hyderabadske stat med 51%, resten av private.
Etter at staten Hyderabad ble innlemmet i India i 1948 ble banken i 1953 tilknyttet Reserve Bank of India, som helt overtok i 1956. Banken skiftet da navn til State Bank of Hyderabad. I 1959 ble denne banken tilknyttet State Bank of India.


== Referanser ==
Helén Pettersson

Helén Pettersson (i riksdagen Helén Pettersson i Umeå, født 1972) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Västerbottens läns valkrets på plass 109. Av yrke er hun ombudsmann.Pettersson sitter i miljø- og landbrukskomiteen, og er i tillegg vara i utenrikskomiteen og for Nordisk råds svenske delegasjon.


== Referanser ==


== Eksterne lenker ==
Helén Pettersson på Twitter 
(sv) Helén Pettersson hos Sveriges riksdag
Oleg Rysjenkov

Oleg Vladimirovitsj Rysjenkov, belarusisk Алег Уладзіміравіч Рыжанкоў - Aljeh Uladzimiravitsj Ryzjankow (født 15. desember 1967 i Najstenjarvi) er en belarusisk tidligere skiskytter. Han deltok mellom 1993 og 2006. Han deltok i fire OL for sitt land i OL 1994 på Lillehammer, OL 1998 i Nagano, OL 2002 i Salt Lake City og OL 2006 i Torino.


== VM-medaljer ==
1999  Kontiolax -  Gull i skiskyting, 4 x 7,5 km stafett, menn  Belarus
1996  Ruhpolding -  Gull i skiskyting, lagkonkurranse, menn  Belarus
1997  Osrblie -  Gull i skiskyting, lagkonkurranse, menn  Belarus
2001  Pokljuka -  Sølv i skiskyting, 4 x 7,5 km stafett, menn  Belarus
1997  Osrblie -  Sølv i skiskyting, 20 km, menn  Belarus
2003  Khanty-Mansijsk -  Bronse i skiskyting, 4 x 7,5 km stafett, menn  Belarus
1997  Osrblie -  Bronse i skiskyting, 10 km sprint, menn  Belarus
1996  Ruhpolding -  Bronse i skiskyting, 4 x 7,5 km stafett, menn  Belarus
1995  Antholz -  Bronse i skiskyting, 20 km, menn  Belarus
1995  Antholz -  Bronse i skiskyting, 4 x 7,5 km stafett, menn  Belarus


== Referanser ==


== Eksterne lenker ==
(en) Oleg Rysjenkov – Olympedia 
(en) Oleg Rysjenkov – Sports-Reference (OL-resultater – arkivert) 
(en) Oleg Rysjenkov – IBU 
(en) Oleg Rysjenkov – TheSports.org
Helene Petersson

Helene Petersson (i riksdagen Helene Petersson i Stockaryd, født 30. mai 1956) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Jönköpings läns valkrets på plass 216.
Petersson er utdannet fritidspedagog, og har hatt stilling som rektor for førskolen i Ljungskolan i Sävsjö. Petersson sitter også i kommunestyret i Sävsjö kommune.I riksdagen sitter Petersson i konstitusjonskomiteen, i tillegg til Riksdagens overklagenemd og Sveriges riksdags valgprøvenemd. Hun er også vara i arbeidsmarkedskomiteen.


== Referanser ==


== Eksterne lenker ==
(sv) Helene Petersson hos Sveriges riksdag 
Helene Petersson på Sveriges riksdags nettside
Socialdemokraterna – Helene Petersson
Centre International de Recherches sur l’Anarchisme

Centre International de Recherches sur l’Anarchisme (norsk: Internasjonalt senter for anarkismeforsking; forkortet CIRA) er et bibliotek og forskningssenter for anarkismen.


== Historie ==
CIRA ble grunnlagt i 1957 av den italienske anarkisten og militærnekteren Pietro Ferrua. Fra 1964 befant senteret seg i Lausanne og ble drevet av Marie-Christine Mikhaïlo og hennes datter. I 1975 ble CIRA flyttet til Genève, hvor det ble frem til 1989, da det ble flyttet tilbake til Lausanne. Foredrag og utstillinger er også blant aktivitene som finner sted i senteret. Biblioteket var også representert ved den anarkistiske bokmessen i 2010 i Biel/Bienne. Siden 1959 har Bulletin des CIRA blitt publisert i fransk sprogdrakt; denne inneholder lister over nye tillegg og kildetekster.


== Innhold ==
CIRA har som mål å samle og oppbevare samtlige gjenstander som viser tilknytning til anarkistbevegelsen. Per 2010 finnes det i biblioteket om lag 20 000 bøker på 20 ulike sprog, 4 000 tidsskrifter (de eldste fra 1848), lyd- og videoopptak samt flere plakater og fotografier med anarkistiske motiv. Arkivets katalog er tilgjengelig på nettet. CIRA har ingen midler for å innskaffe nye bøker, men holdes tvertimot gående ene og alene av donasjoner.


== Liknende prosjekter ==
Ved siden av CIRA i Lausanne finnes det også i Marseille og Japan liknende arkiver. Prosjekter av samme sort er f.eks. Archive von unten, Bibliothek der Freien (Berlin), Bibliothek von unten (Wien) og Archiv für Alternativkultur (Berlin).


== Galleri ==

		


== Eksterne lenker ==
(fr) Offisielt nettsted 
(en) Centre International de Recherches sur l’Anarchisme – kategori av bilder, video eller lyd på Commons 
Artikkel i graswurzelrevolution 322: «Die "Mutter der Archive"»
Cira Marseille
Cira Japan
Båtdrag

Båtdrag eller dragsted er steder, særlige eldre tider, hvor båter og skip i tidligere tider ble dratt over et eid mellom to fjorder eller andre vannveier for å forkorte reiseavstanden eller for å unngå farlige farvann. Båtdrag besto av tømmerstokker som ble lagt på tvers av dragretningen og som ofte ble holdt på plass med store steiner. Dragrutene kan noen ganger gjenfinnes i terrenget som brede U-formede grøfter. Mange ganger finnes det imidlertid ingen fysiske spor etter båtdraget, og det er i slike tilfeller kun gjennom stedsnavn (som Dragseid, Dragsviki osv.) og muntlige tradisjoner at det kan påvises at et dragsted har eksistert.
Det begrepet kan også henvise til båtbygging, ved å referere til lang, smal strimmel av hardt tre som ble lagt på kjølens ytterkant for at den ikke skal slites når båten trekkes på eller over land, se drag.


== Referanser ==


== Eksterne lenker ==
«Kjelleidet båtdrag», Kulturpunkt.org
Deen Dayal

Deen Dayal (født i 1844 i Sardhana nær Meerut i Nort-Western Provinces and Oudh i Britisk India, død 5. juli 1905 i Bombay) var en indisk fotograf. Han fikk en rekke ærestitler og er også kjent som Raja Lala Deen Dayal. Deen er kjent for sine portretter og fotografier av arkitektur, steder og hendelser i kolonitidens India.


== Liv og virke ==
Dayal fikk utdannelse ved Thomason Civil Engineering College i Roorkee. Fotografikunsten var populær i India i andre halvdel av 1800-tallet og en rekke herskere i de mange fyrstestatene støttet fotografer.  Deen Dayal var først tilknyttet herskeren av Indore og fikk arbeid i Indore Public Works Department. I 1884 ble Dayal utnevnt til hoffotograf i staten Hyderabad. Nizamen av Hyderabad ga Deen ærestittelen raja.
Han knyttet forbindelser til mange ledende personer og var fotograf ved fyrsten av Wales' besøk i India i 1875. Han var også offisiell fotograf ved visekongenes reiser i India og ved Delhi-durbaren i 1903. Han drev fotoatelier i Bombay, Indore og Secunderabad.
Indira Gandhi National Centre for the Arts i Bombay har bevart en samling av glassplatenegativer av Deens fotografier.


== Referanser ==


== Eksterne lenker ==
Offisielt nettsted 
(en) Lala Deen Dayal – kategori av bilder, video eller lyd på Commons 
Raja Deendayal – The Prince of Photography, nettsted viet fotografen fra The Raja Deendayal Foundation
The Legacy of Raja Deen Dayal, utstilling ved Indira Gandhi National Centre for the Arts
Lala Raja Deen Dayal, nettsted viet fotografen
Vadim Sasjurin

Vadim Leonidovitsj Sasjurin, belarusisk Вадзім Леанідавіч Сашурын - Vadzim Ljeanidavitsj Sasjuryn (født 19. februar 1970 i Petrozavodsk) er en belarusisk tidligere skiskytter. Han deltok i tre OL for sitt land i OL 1994 på Lillehammer, OL 1998 i Nagano og OL 2002 i Salt Lake City. Hans beste individuelle OL-plassering er en 9.-plass på 20 km fra OL i 2002 og han ble nummer 4 på 4×7,5 km stafett under OL i 1998.


== VM-medaljer ==
1999  Kontiolax -  Gull i skiskyting, 4 x 7,5 km stafett, menn  Belarus
1996  Ruhpolding -  Gull i skiskyting, lagkonkurranse, menn  Belarus
1997  Osrblie -  Gull i skiskyting, lagkonkurranse, menn  Belarus
2001  Pokljuka -  Sølv i skiskyting, 20 km, menn  Belarus
2001  Pokljuka -  Sølv i skiskyting, 4 x 7,5 km stafett, menn  Belarus
1996  Ruhpolding -  Bronse i skiskyting, 20 km, menn  Belarus
1996  Ruhpolding -  Bronse i skiskyting, 4 x 7,5 km, menn  Belarus
1995  Antholz -  Bronse i skiskyting, 4 x 7,5 km, menn  Belarus


== Referanser ==


== Eksterne lenker ==
(en) Vadim Sasjurin – Olympedia 
(en) Vadim Sasjurin – Sports-Reference (OL-resultater – arkivert) 
(en) Vadim Sasjurin – IBU 
(en) Vadim Sasjurin – TheSports.org
Karronade

Karronade er en kort, glattløpet kanon med stort kaliber, utviklet for Royal Navy av det skotske jernverket Carron Company mot slutten av 1700-tallet, benyttet på slagskip fram til rundt 1820. Selskapet hadde framgang gjennom sin utvikling og produksjon av karronader, en ny kortdistanse og kortløpet kanon for skip. Betegnelsen «karronade» (engelsk: carronade) er fra selskapet Carron Company, som igjen har navn etter elven Carron ved Falkirk hvor det ble etablert i 1759.Karronade ble oppfunnet av general Robert Melville (1723–1809), sønn av en skotsk minister, som overtalte Carron Company i Falkirk til å produsere våpnene. De var populært kjent som «smasher», ble de vanligvis montert på kryssende glidevogner slik at de kunne skli frem og tilbake.Hovedbruken var for nærkamp, gjerne mot andre skips besetninger. I Norge ble karronader produsert ved Moss Jernverk. Karronade ble gradvis mindre brukt mot midten av 1800-tallet, men var i bruk så sent som under den amerikanske borgerkrigen (1861–1865).
Den svenske industridesigneren Markus Johansson lot seg inspirere av karronadene til en særskilt serie lamper kalt Carronade.


== Referanser ==
Theodor Blackstad

Theodor Wilhelm Blackstad (1925–2003) var en prisbelønt norsk hjerneforsker som oppdaget koblingsmønstre i hjernebarken.Etter cand.med. 1952 ble han prosektor ved Anatomisk institutt der Alf Brodal og Jan B. Jansen holdt til. Frem til 1967 var han også dosent og ledet instituttet.  Han var professor ved det nyestartede Anatomisk Institutt ved Aarhus Universitet 1967–77. Fra 1977 var han professor ved Anatomisk Institutt ved Universitetet i Oslo. 
Blackstad ble valgt inn i Det Norske Videnskaps-Akademi i 1982 og ble tildelt forskningsutmerkelsen Fridtjof Nansens belønning for fremragende forskning i 1987.


== Verv og utmerkelser ==
Det Norske Videnskaps-Akademi innvalgt 1982
Fridtjof Nansens belønning for fremragende forskning 1987


== Referanser ==
Folketellingen i Russland 2010

Folketellingen i Russland 2010 (Всеросси́йская пе́репись населе́ния 2010 го́да) er den første folketellingen i Russland siden 2002, og den andre siden Sovjetunionens fall. 


== Gjennomføring ==
Forberedelser til folketellingen startet i 2007, og de fleste steder fant folketellingen sted mellom 14. og 25. oktober.Kraftig regnfall den 16. oktober førte til så kraftige oversvømmelser at folketellingen ble tellingen utsatt fem dager i Tuapse-regionen og to dager i Apsjeronsk. I enkelte vanskelig tilgjengelige områder ble tellingen gjort mellom 1. april og 20. desember. 
I Sibir valgte mangre russere å fylle inn «siberer» i feltet for nasjonalitet, noe som fikk Michael Bohm i The Moscow Times til å foreslå at nasjonalitet burde fjernes fra russiske pass.


== Resultater ==
Foreløpige resultater publisert i april 2011 viste at Russlands befolkning er 142 905 200 en nedgang på 2,6% siden folketellingen i 2002. De endelige resultatene ventes ikke klare før i fjerde kvartal 2013.


== Referanser ==


== Eksterne lenker ==
Offisielt nettsted 
(en) Russian Census 2010 – kategori av bilder, video eller lyd på Commons
Fred Walberg

Fred Kornelius Walberg (født 24. oktober 1921 i Kristiansand, død 18. januar 2005) var en prisbelønt norsk hjerneforsker.Etter examen artium 1941, cand.odont. (tannlege) 1948, cand.med. 1952 ble det dr.med. 1956 ved Universitetet i Oslo der han hadde vært prosektor ved Anatomisk institutt 1952-63 som han ledet 1966-90, kun avbrutt av forskeroppholdet 1955-56 ved Columbia University. Så ble han professor i anatomi 1963-64, i odontologi 1964-66, og i medisin fra 1966 da han overtok efter Jan B. Jansen, som han hadde jobbet mye  Alf Brodal og Jan B. Jansen i Osloskolen.


== Verv og utmerkelser ==
æresdoktorat ved Karolinska Institutet 1984
Fridtjof Nansens belønning for fremragende forskning 1987 «for fremragende bidrag til utforskningen av nervesystemet»


== Referanser ==
Taksameterkuskens Døtre

Taksameterkuskens Døtre er en dansk stumfilm fra 1917.
Filmen er produsert av Filmfabrikken Skandinavien og hadde premiere 16. januar 1917 på Biorama. Regissøren er ukjent. 


== Rolleliste ==


== Eksterne lenker ==
(en) Taksameterkuskens Døtre på Internet Movie Database 
(da) Taksameterkuskens Døtre i Danmark Nationale Filminstitut 
(da) Taksameterkuskens Døtre på danskefilm.dk
Sarota

Sarota er en slekt av dagsommerfugler som tilhører familien Riodinidae.


== Utseende ==
Nokså små (vingespenn 20-30 millimeter), brunlige sommerfugler. Bakvingen ender ofte i flere tynne, sprikende stjerter. Oversiden er mørkbrun, ofte med en metallisk rand, undersiden oransjebrunlig med hvite eller metalliske tverrstriper.
Kroppen og særlig beina har lange, utstående hår (piperenser-aktige), og antennene er påfallende lange.


== Levevis ==
Larvene lever på bittesmå moser, levermoser og lav som vokser på bladene til stor-bladete, tropiske planter.
Disse sommerfuglene lever i tropisk regnskog og er regnet som ganske sjeldne, men mange arter kan leve sammen i samme område. De har en rask og uregelmessig flukt, og kan i lufta minne om fluer.


== Utbredelse ==
Slekten er utbredt over det meste av Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Helicopini
Slekten Sarota Westwood, 1851
Sarota acanthoides (Herrich-Schäffer, 1853)
Sarota acantus (Stoll, 1782)
Sarota chloropunctata Hall, J, 1998
Sarota chocoensis Hall, J, 1998
Sarota chrysus (Stoll, 1782)
Sarota completa Hall, J, 1998
Sarota craspediodonta (Dyar, 1918)
Sarota estrada Schaus, 1928
Sarota gamelia Godman & Salvin, 1886
Sarota gyas (Cramer, 1775)
Sarota harveyi Hall, J, 1998
Sarota lasciva (Stichel, 1911)
Sarota miranda Brévignon, 1998
Sarota myrtea Godman & Salvin, 1886
Sarota neglecta Stichel, 1910
Sarota psaros Godman & Salvin, 1886
Sarota spicata (Staudinger, 1888)
Sarota subtessellata (Schaus, 1913)
Sarota turrialbensis (Schaus, 1913)
Sarota willmotti Hall, J, 1998


== Kilder ==
Brower, A.V.Z. (2011) Sarota på Tree of life [1]
Markku Savela's Lepidoptera and some other life forms: Sjekkliste over artene. Hentet 1.2. 2012.
Butterflies of Amazonia – Sarota gyas [2]


== Eksterne lenker ==
(en) Sarota i Encyclopedia of Life 
(en) Sarota i Global Biodiversity Information Facility 
(en) Sarota hos NCBI 
(en) Kategori:Sarota – bilder, video eller lyd på Wikimedia Commons 
Sarota – detaljert informasjon på Wikispecies 
Bilde av Sarota gyas